b"\n_START_ARTICLE_\nQasim Khan\n_START_SECTION_\nVida\n_START_PARAGRAPH_\nDespr\xc3\xa9s del conflicte de 1786 a la mort de Fatali Khan de Quba el seu germ\xc3\xa0 Askar Khan no va tardar a ocupar el tron de Xirvan per\xc3\xb2 els caps militars el van enderrocar i van portar al tron a Qasim. Tamb\xc3\xa9 contra ell van conspirar els militars, ja que en lloc de promoure als oficials lesguians va confiar en un grup dirigit per Shabazz Muhammad Shamkhal. El 1792 els caps militars el van deposar i van cridar al tron a Mustafa Khan, que governava el districte d'Agsu. Qasim va demanar ajut al khan de Quba.\n_START_SECTION_\nIntents de recuperar el poder\n_START_PARAGRAPH_\nShaykh Ali de Quba i Qasim Khan van atacar Nova Shamakha (Agsu o Aksu) el 1794. Aksu fou assetjada durant uns quants mesos fins que un dia unes pluges torrencials van destruir les tendes dels assetjants. Els assetjats dirigits pel governador del districte Sultan Omar Sardarin van atacar als assetjadors i Shaykh Ali Khan i Qasim Khan van haver d'abandonar el setge. Qasim Khan es va refugiar a les muntanyes de Garaburga entre Quba i Shaki. El 1795, durant l'avan\xc3\xa7 de les tropes russes dirigides per Valerian Zubov, aquest es va trobar amb Qasim Khan, i amb l'ajut rus va poder assetjar altre cop Agsu i hi va poder entrar; Valerian Zubov el va recon\xc3\xa8ixer com a khan, per\xc3\xb2 el 1796 quan les forces russes es van retirar, va haver d'abandonar Agsu i es va retirar a Shaki._NEWLINE_Qasim Khan va morir a P\xc3\xa8rsia el 1828 i fou enterrat en una poblaci\xc3\xb3 anomenada Behrud.\n_START_SECTION_\nFam\xc3\xadlia\n_START_PARAGRAPH_\nQasim Khan es va casar amb la filla del seu oncle Agha Khan, Kafiyy\xc9\x99 i va tenir a Alexander Beg (1795-1864), Allaverdi Beg (1796-1818) i Mehmet Said Khan (1797-1827)."